               IL-KUMMISSJONI EWROPEA
            Brussell, 23.3.2018
            COM(2018) 156 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta' Aġġustament għall-Globalizzazzjoni waraapplikazzjoni mill-Belġju – EGF/2017/010 BE/Caterpillar

               MEMORANDUM TA’ SPJEGAZZJONI

               KUNTEST TAL-PROPOSTA

               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).

               2.Fit-18 ta’ Diċembru 2017, il-Belġju ppreżenta applikazzjoni EGF/2017/010 BE/Caterpillar għal kontribuzzjoni finanzjarja mill-FEG, wara s-sensji
                  2
                  fil-Caterpillar u 5 fornituri (minn hawn ’il quddiem “sensji”).

               3.Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG huma ssodisfati.

               SOMMARJU TAL-APPLIKAZZJONI

                        Applikazzjoni tal-FEG

                        EGF/2017/010 BE/Caterpillar

                        L-Istat Membru

                        Il-Belġju

                        Ir-reġjun(i) ikkonċernat(i) (il-livell NUTS
                           3
                         2)

                        Il-Provinċja ta’ Hainaut (BE32)

                        Id-data tat-tressiq tal-applikazzjoni

                        It-18 ta’ Diċembru 2017

                        Id-data ta’ konferma tal-wasla tal-applikazzjoni

                        It-18 ta’ Diċembru 2017

                        Id-data tat-talba għal informazzjoni addizzjonali

                        L-24 ta’ Diċembru 2017

                        Id-data ta’ skadenza għall-għoti tal-informazzjoni addizzjonali

                          L-4 ta’ Frar 2018

                        L-iskadenza għat-tlestija tal-valutazzjoni

                        Id-29 ta’ April 2018

                        Il-kriterju ta’ intervent

                        L-Artikolu 4(1)(a) tar-Regolament tal-FEG

                        L-intrapriża primarja

                        Caterpillar – Solar Gosselies

                        L-għadd ta’ intrapriżi kkonċernati

                        1

                        Is-settur(i) tal-attività ekonomika

                        (Id-Diviżjoni NACE Reviżjoni 2)
                           4

                        28 (Manifattura taʼ makkinarju u tagħmir n.e.c)

                        L-għadd ta’ sussidjarji, fornituri u produtturi fl-istadju aħħari tal-produzzjoni

                        5
                           5

                        Il-perjodu ta’ referenza (erba’ xhur):

                        Mill-31 ta’ Mejju 2017 sat-30 ta’ Settembru 2017

                        L-għadd ta’ sensji matul il-perjodu ta’ referenza (a)

                        1 364

                        L-għadd ta’ sensji qabel jew wara l-perjodu ta’ referenza (b)

                           921

                        L-għadd totali ta’ sensji

                        2 287

                        L-għadd totali ta' benefiċjarji eliġibbli

                        2 287

                        L-għadd totali ta’ benefiċjarji fil-mira

                        2 287

                        L-għadd ta’ żgħażagħ fil-mira barra mill-edukazzjoni, impjieg jew taħriġ (NEETs)

                           300

                        Il-baġit għal servizzi personalizzati (EUR)

                        7 575 294

                        Il-baġit għall-implimentazzjoni tal-FEG
                           6
                         (EUR)

                           127 400

                        Il-baġit totali (EUR)

                        7 702 694

                        Il-kontribuzzjoni tal-FEG (60 %) (EUR)

                        4 621 616

               VALUTAZZJONI TAL-APPLIKAZZJONI

               Proċedura

               4.Fit-18 ta’ Diċembru 2017, il-Belġju ressaq l-applikazzjoni EGF/2017/010 BE/Caterpillar fi żmien 12-il ġimgħa mid-data li fiha ġew issodisfati l-kriterji ta' intervent stabbiliti fl-Artikolu 4 tar-Regolament tal-FEG. Il-Kummissjoni kkonfermat il-wasla tal-applikazzjoni fl-istess jum u talbet informazzjoni addizzjonali mill-Belġju fl-24 ta’ Diċembru 2017. Din l-informazzjoni addizzjonali ngħatat fi żmien sitt ġimgħat mid-data tat-talba. L-iskadenza ta’12-il ġimgħa minn meta waslet l-applikazzjoni kompluta, li fihom il-Kummissjoni jenħtieġ li tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fid-29 ta’ April 2018.

               Eliġibbiltà tal-applikazzjoni

               L-intrapriżi u l-benefiċjarji kkonċernati

               5.L-applikazzjoni tikkonċerna 2 287 ħaddiem li ngħataw is-sensja fil-Caterpillar Solar Gosselies (Caterpillar) u ħames fornituri. Il-Caterpillar topera fis-settur ekonomiku kklassifikat taħt NACE Rev. 2 diviżjoni 28 (Manifattura ta’ makkinarju u tagħmir). Is-sensji li ngħataw mill-intrapriżi kkonċernati jinsabu fir-reġjun tal-livell NUTS 2 ta’ Hainaut (BE32).

                        Intrapriżi u għadd ta' sensji

                        Caterpillar

                        1 997

                        Cediwal

                        68

                        Eutraco

                        63

                        Yusen

                        125

                        Attecam

                        9

                        MHP

                        25

                        L-għadd totali ta’ intrapriżi: 6

                        L-għadd totali ta’ sensji: 2 287

                        L-għadd totali ta’ ħaddiema indipendenti li l-attività tagħhom waqfet:

                        0

                        L-għadd totali ta’ ħaddiema eliġibbli u ħaddiema indipendenti:

                        2 287

               Il-kriterji ta’ intervent

               6.Il-Belġju ppreżenta l-applikazzjoni skont il-kriterji ta’ intervent tal-Artikolu 4(1)(a)< tar-Regolament tal-FEG, li jitlob li tal-anqas 500 ħaddiem jingħataw is-sensja matul perjodu ta’ referenza ta’ erba’ xhur f'intrapriża fi Stat Membru, inklużi ħaddiema li jingħataw is-sensja minn fornituri u produtturi downstream..

               7.Il-perjodu ta’ referenza ta’ erba’ xhur għall-applikazzjoni huwa mill-31 ta’ Mejju 2017 sat-30 ta’ Settembru 2017.

               8.Is-sensji matul il-perjodu ta’ referenza huma kif ġej:

               –1 161 ħaddiem ingħataw is-sensja minn Caterpillar

               –  203 ħaddiema ngħataw is-sensja f’erba’ fornituri tal-Caterpillar.

               Il-kalkolu tas-sensji u l-waqfien tal-attività

               9.Kull waħda mill-1 364 sensja tul il-perjodu ta’ referenza ġew ikkalkulati mid-data tat-terminazzjoni de facto tal-kuntratt tal-impjieg jew l-iskadenza tiegħu.

               Benefiċjarji eliġibbli

               10.Minbarra l-ħaddiema li diġà ssemmew, il-benefiċjarji eliġibbli jinkludu 923 ħaddiem li ngħataw is-sensja qabel jew wara l-perjodu ta’ referenza ta’ erba’ xhur. Għaldaqstant, l-għadd totali ta’ benefiċjarji eliġibbli huwa ta’ 2 287. M’hemm l-ebda trikkib bejn il-ħaddiema appoġġati permezz tal-każ EGF/2014/011 BE/Caterpillar u dawn inklużi fl-applikazzjoni attwali.

               Rabta bejn is-sensji u bidliet strutturali ewlenin fil-mudelli kummerċjali dinjija minħabba l-globalizzazzjoni

               11.Sabiex tiġi stabbilita r-rabta bejn is-sensji u l-bidliet strutturali ewlenin fix-xejriet kummerċjali dinjija minħabba l-globalizzazzjoni, il-Belġju ġabet l-argument li, ir-raġuni prinċipali wara t-tnaqqis fil-forza tax-xogħol hija l-kompetizzjoni globali fis-setturi tal-makkinarju tal-kostruzzjoni u tal-minjieri u telf konsegwenti fis-sehem mis-suq tal-makkinarju mill-Caterpillar
                  7
               .

               12.Il-produzzjoni tas-settur tal-minjieri fl-Ewropa naqset minn EUR 234 miljun fl-2012 għal EUR 180 miljun fl-2015
                  8
                u l-esportazzjonijiet tal-UE 28 naqsu b’mod drammatiku mill-2014
                  9
               .

               13.Skont l-informazzjoni provduta mill-awtoritajiet Belġjani, is-siti tal-produzzjoni tal-Caterpillar jinsabu qrib is-swieq tagħhom, u dan jispjega r-rabta bejn l-iżviluppi fil-livell Ewropew u l-iżviluppi tas-suq globali u t-tnaqqis tal-forza tax-xogħol li tinsab fis-sit f'Gosselies. B’mod partikolari, is-sehem tal-Asja tal-bejgħ tal-Caterpillar kważi rdoppja bejn l-2003 u l-2013
                  10
               .

               14.Fl-2008, il-prezzijiet tal-azzar Ewropew żdiedu b’mod drastiku filwaqt li l-prezz Ċiniż naqas, u bħalissa għadu aktar baxx minn dak Ewropew
                  11
               . Għalhekk, il-produzzjoni ta’ magna f’Gosselies hija 21 % ogħla mill-produzzjoni tal-istess magna fiċ-Ċina
                  12
               .

               Avvenimenti li wasslu għas-sensji u l-waqfien tal-attività

               15.L-avveniment primarju li wassal għal dawn is-sensji hija t-tħabbira mill-Caterpillar Belgium S.A., fit-2 ta’ Settembru 2016, li ser tibda proċedura ta’ sensji kollettivi fl-impjant tal-produzzjoni tagħha f’Gosselies.

               16.Din hija diġà t-tieni applikazzjoni tal-FEG tal-Belġju fir-rigward tal-Caterpillar. Fl-2014, 1 399 ħaddiem kienu s-suġġetti tal-ewwel applikazzjoni tal-FEG li tinvolvi sensji fl-intrapriża. Il-proposta attwali tinkludi l-1 997 ħaddiem li fadal fuq is-sit.

               17.Fl-2015, il-Caterpillar investiet f’linja ta’ produzzjoni ġdida biex issaħħaħ il-pożizzjoni tagħha fis-suq. Madankollu, għall-kuntrarju ta’ dak li kien mistenni, it-tkabbir ekonomiku fl-Ewropa kien kajman ħafna u għaldaqstant is-sitwazzjoni ekonomika tal-intrapriża ma rkupratx kif mistenni.

               18.Meta mqabbla ma’ impjanti oħra, il-faċilità tagħha f’Gosselies fil-Belġju m’għadhiex kompetittiva. Għaldaqstant, il-Caterpillar kienet qiegħda tirriloka l-produzzjoni tagħha f’pajjiżi emerġenti fl-Asja u l-Amerika Latina, bħalma huma ċ-Ċina u l-Korea t’Isfel minħabba swieq ġodda li qed jikbru b’rata mgħaġġla u, minħabba l-ispejjeż ta’ produzzjoni baxxi, marbuta ma’ regolamentazzjoni ambjentali inqas restrittiva u kostijiet  lavorattivi aktar baxxi fis-siegħa. Il-kumpanija issa qiegħda tagħlaq l-attivitajiet kollha tagħha fil-Belġju.

               L-impatt mistenni tas-sensji fir-rigward tal-ekonomija lokali, reġjonali jew nazzjonali u l-impjiegi

               19.Ir-rata tal-qgħad hija mistennija tikber b’6,1 % fir-reġjun ta’ Hainaut, skont is-servizz pubbliku tal-impjiegi tal-Vallonja (FOREM)
                  13
               .

               20.L-għeluq tal-impjant tal-Caterpillar wassal għat-tkeċċija ta’ 288 ħaddiem fost il-fornituri.

               21.Aktar minn 11 % tal-ħaddiema fil-mira għandhom 55 sena jew aktar.

               22.Dawk li qed ifittxu impjieg f’Charleroi huma ħaddiema b’ħiliet baxxi (50,6 % ma għandhomx edukazzjoni sekondarja għolja) u 40 % ilhom qiegħda fit-tul (aktar minn 24 xahar). Ir-rata tal-impjiegi f’Charleroi hija biss ta’ 52,2 %, kważi ħames punti perċentwali inqas mir-rata medja fir-Reġjun tal-Vallonja (57,1 %) (Sors: FOREM)
                  14
               .

               Benefiċjarji fil-mira u azzjonijiet proposti

               Benefiċjarji fil-mira

               23.Kull wieħed mill-2 287 ħaddiem issensjati huma mistennija li jipparteċipaw fil-miżuri. It-tqassim ta’ dawn il-ħaddiema skont is-sess, iċ-ċittadinanza u l-grupp ta’ età huwa kif ġej:

                        Il-kategorija

                        L-għadd ta’
                           benefiċjarji fil-mira

                        Sess:

                        Irġiel:

                        2 115

                        (92,47 %)

                        Nisa

                         172

                        (7,53 %)

                        Ċittadinanza:

                        Ċittadini tal-UE:

                        2 233

                        (97,64 %)

                        ċittadini mhux tal-UE:

                         54

                        (2,36 %)

                        Grupp ta’ età:

                        15-24 sena:

                         2

                        (0,09 %)

                        25-29 sena:

                         70

                        (3,06 %)

                        30-54 sena:

                        1 952

                        (85,34 %)

                        55-64 sena:

                         263

                        (11,51 %)

                        iktar minn 64 sena:

                         0

                        (0,00 %)

               24.Barra minn hekk, il-Belġju se jipprovdi servizzi personalizzati kkofinanzjati mill-FEG lil massimu ta’ 300 żagħżugħ/a li mhumiex fl-edukazzjoni, fl-impjieg jew fit-taħriġ (NEETs) li jkollhom inqas minn 30 sena fid-data tas-sottomissjoni tal-applikazzjoni, peress li 1 364 mis-sensji kollha msemmijin fil-paragrafu 8 iseħħu fir-reġjuni tal-livell NUTS 2 ta’ Hainaut (BE32) li huma eliġibbli skont l-Inizjattiva Favur l-Impjieg taż-Żgħażagħ.

               25.L-Artikolu 6(2) tar-Regolament tal-FEG jistabbilixxi li l-Istati Membri jistgħu jipprovdu servizzi personalizzati kkofinanzjati mill-FEG lin-NEETs ukoll sal-31 ta’ Diċembru 2017. Il-proposta għal Regolament tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni
                  15
                (ir-”Regolament Omnibus”) tinkludi emenda fl-Artikolu 6(2) tar-Regolament FEG sabiex id-deroga tiġi estiża għan-NEETs. Skont id-dejta li ngħatat mill-Eurostat fis-17 ta’ Jannar 2018, ir-rata tal-qgħad ta’ persuni bejn 15-24 sena fir-reġjun ta’ Hainaut hija ta’ 33,3 %. Għalhekk, ir-reġjun jibqa’ eliġibbli skont l-Artikolu 6(2) tar-Regolament tal-FEG. Dan ir-Regolament ikun japplika b'effett retroattiv mill-1 ta’ Jannar 2018. Għaldaqstant din id-Deċiżjoni, li tinkludi appoġġ lin-NEETs, tista’ tiġi addottata hekk kif ir-Regolament Omnibus jiġi addottat u jidħol fis-seħħ.

               26.Għalhekk, l-għadd totali stmat ta’ benefiċjarji fil-mira li huma mistennija jieħdu sehem fil-miżuri, inklużi NEETs, huwa ta’ 2 587.

               L-eliġibbiltà tal-azzjonijiet proposti

               27.Is-servizzi personalizzati li jridu jiġu pprovduti lill-ħaddiema ssensjati jikkonsistu mill-azzjonijiet li ġejjin:

               –Għajnuna għat-tfittix ta’ impjieg individwali, servizzi ta’ ġestjoni tal-każijiet u informazzjoni ġenerali. Dawn il-miżuri jinkludu assistenza personalizzata għat-tfittix ta’ impjieg, bħall-għoti ta’ pariri u gwida għall-karriera, kif ukoll servizzi ta’ informazzjoni miftuħa għall-ħaddiema u n-NEETs.

               –Taħriġ u taħriġ mill-ġdid. Dan jinkludi taħriġ vokazzjonali u kontinwazzjoni tat-taħriġ indirizzat lill-ħaddiema u n-NEETs. Il-korsijiet tfasslu biex iqabblu l-offerta tat-taħriġ mal-prijoritajiet tal-iżvilupp ta’ Charleroi, stabbiliti fil-pjan CATCH
                  16
               .

               –Promozzjoni tal-intraprenditorija. Din il-miżura se tagħti lill-parteċipanti sistema ta’ appoġġ għall-imprendituri li tipprevedi kollaborazzjoni mill-qrib mal-awtoritajiet reġjonali ddedikati biex jappoġġjaw l-impjiegi indipendenti.

               –Kontribuzzjoni għall-bidu ta' negozju. Din il-miżura se tipprovdi għotjiet lill-istart-ups biex jitħeġġeġ l-impjieg indipendenti, il-ħolqien ta’ attivitajiet tan-negozju, biex jitnieda u jiġi stabbilit negozju full-time jew part-time.

               –Allowances. Dawn jinkludu: 1) allowances għat-taħriġ biex ikopru l-ispejjeż imġarrba waqt it-taħriġ mill-persuni li qed ifittxu x-xogħol jew in-NEET; 2) allowances ta’ mobilità biex isostnu lil dawk il-ħaddiema li jingħatalhom impjieg li jinsab ’il bogħod u jinvolvi vvjaġġar aktar mis-soltu; 3) allowances b’risq ir-ritorn lejn l-edukazzjoni biex jitħeġġeġ id-dħul mill-ġdid fis-sistema edukattiva. Dawn l-allowances se jitħallsu għal mhux aktar minn 12-il xahar, bil-kundizzjoni li l-applikanti jagħtu prova li nkitbu f’kors ta’ edukazzjoni terzjarja; 4) allowances b’risq it-tfittix ta' impjieg biex jgħinu kemm lil dawk li jkunu qegħdin ifittxu impjieg kif ukoll lin-NEETs. Dawn l-allowances ikopru l-ispejjeż imġarrba biex dawn it-talin jattendu attivitajiet relatati mat-tfittix ta' impjieg; 5) allowances b’risq l-intraprenditorija biex ikopru l-ispejjeż imġarrba minn dawk li qed ifittxu l-impjiegi matul il-parteċipazzjoni fl-attivitajiet relatati mat-tfittix ta' impjieg, bil-kundizzjoni li l-applikanti li jippreżentaw proġett individwali jew kollettiv ta’ impjieg indipendenti.

               28.Is-servizzi personalizzati li jridu jiġu provduti lin-NEETs jikkonsistu mill-istess azzjonijiet bħal dawk għall-ħaddiema ssensjati.

               29.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fil-qafas tal-azzjonijiet eliġibbli stabbiliti fl-Artikolu 7 tar-Regolament tal-FEG. Dawn l-azzjonijiet ma jiħdux post miżuri passivi ta’ protezzjoni soċjali.

               30.Il-Belġju pprovda l-informazzjoni meħtieġa dwar l-azzjonijiet li huma obbligatorji għall-intrapriża kkonċernata permezz tal-liġi nazzjonali jew tal-ftehimiet kollettivi. Huma kkonfermaw li kontribuzzjoni finanzjarja mill-FEG mhijiex sejra tieħu post dawn l-azzjonijiet.

               Baġit stmat

               31.L-ispejjeż totali stmati huma ta' EUR 7 702 694, li jikkonsistu minn nefqa ta’ EUR 7 575 294 għal servizzi personalizzati u nefqa ta’ EUR 127 400 għal attivitajiet preparatorji, ta’ ġestjoni, informazzjoni u pubbliċità, kontroll u rapportar.

               32.Il-kontribuzzjoni finanzjarja totali mitluba mill-FEG hija ta’ EUR 4 621 616 (60 % tal-ispejjeż totali).

                        Azzjonijiet

                        L-għadd stmat ta’ parteċipanti

                        L-ispiża stmata għal kull parteċipant
                        (EUR)

                        L-ispejjeż totali stmati

                        (EUR)
                           17

                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)

                        Miżuri ta’ kkowċjar u miżuri preparatorji oħrajn (Reconversion: accompagnement/orientation/insertion)

                        2 587

                        1 852

                        4 790 323

                        Taħriġ u taħriġ mill-ġdid

                        (Formations spécifiques)

                        1 050

                        841

                        883 265

                        Promozzjoni tal-intraprenditorija

                        (Dispositif d'accompagnement à l'entreprenariat)

                        250

                        463

                        115 743

                        Għotja għal negozji ġodda

                        (Bourse de lancement)

                        75

                        10 000

                        750 000

                        Is-subtotal (a):

                        Il-perċentwal tal-pakkett ta' servizzi personalizzati:

                        –

                        6 539 331

                        (86,32 %)

                        L-allowances u l-inċentivi (Azzjonijiet skont l-Artikolu 7(1)(b) tar-Regolament tal-FEG)

                        Allokazzjonijiet għat-taħriġ, għall-mobbiltà, għar-ritorn lejn l-edukazzjoni, għat-tfittix ta' impjieg u għall-intraprenditorija

                        (formation, prime à l'emploi distant, reprise d'étude, recherche d'emploi et création d'activité)

                        2 587

                        400

                        1 035 963

                        Is-subtotal (b):

                        Il-perċentwal tal-pakkett ta’ servizzi personalizzati:

                        –

                        1 035 963

                        (13,68 %)

                         L-azzjonijiet skont l-Artikolu 7(4) tar-Regolament tal-FEG

                        1. L-attivitajiet preparatorji

                        –

                        82 000

                        2. Ġestjoni

                        –

                        10 400

                        3. L-informazzjoni u l-pubbliċità

                        –

                        5 000

                        4. Il-kontroll u r-rapportar

                        –

                         30 000

                        Is-subtotal (c):

                        Il-perċentwal tal-ispejjeż totali:

                        –

                        127 400

                        (1,65 %)

                        L-ispejjeż totali (a + b + c):

                        –

                        7 702 694

                        Il-kontribuzzjoni tal-FEG (60 % tal-ispejjeż totali)

                        –

                        4 621 616

               33.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. Il-Belġju kkonferma li dawn l-azzjonijiet huma soġġetti għall-parteċipazzjoni attiva tal-benefiċjarji fil-mira fit-tfittix ta' impjieg jew l-attivitajiet ta’ taħriġ.

               34.Il-Belġju kkonferma li l-ispejjeż tal-investimenti għall-ħaddiema li jaħdmu għal rashom, in-negozji l-ġodda u l-akkwiżizzjoni minn impjegati mhumiex ser jaqbżu l-EUR 15 000 għal kull benefiċjarju.

               Il-perjodu ta’ eliġibbiltà tan-nefqa

               35.Il-Belġju beda jipprovdi s-servizzi personalizzati lill-benefiċjarji fil-mira fit-22 ta’ Ottubru 2016. Għalhekk, in-nefqa fuq l-azzjonijiet se tkun eliġibbli għal kontribuzzjoni finanzjarja mill-FEG mit-22 ta’ Ottubru 2016 sat-18 ta’ Diċembru 2019.

               36.Il-Belġju beda jġarrab in-nefqa amministrattiva biex jimplimenta l-FEG fil-5 ta’ Settembru 2016. Għalhekk, in-nefqa għall-attivitajiet ta’ tħejjija, ġestjoni, informazzjoni u pubbliċità kif ukoll dawk ta’ kontroll u rapportar għandha tkun eliġibbli għal kontribuzzjoni finanzjarja mill-FEG mill-5 ta’ Settembru 2016 sat-18 ta’ Ġunju 2020.

               Kumplimentarjetà ma’ azzjonijiet iffinanzjati minn fondi nazzjonali jew tal-Unjoni

               37.Is-sorsi ta’ prefinanzjament jew ta’ kofinanzjament nazzjonali huma s-Servizz Pubbliku tal-Impjieg tal-Vallonja (FOREM ) u r-Reġjun tal-Vallonja.

               38.Il-Belġju kkonferma li l-miżuri deskritti hawn fuq li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.

               Proċeduri għall-konsultazzjoni tal-benefiċjarji fil-mira jew ir-rappreżentanti tagħhom jew is-sħab soċjali kif ukoll l-awtoritajiet lokali u reġjonali

               39.Il-Belġju indika li l-pakkett ikkoordinat ta’ servizzi personalizzati tfassal f’konsultazzjoni ma’ grupp ta’ ħidma, li inkluda s-Servizz Pubbliku tal-Impjieg tal-Vallonja, l-SOGEPA
                  18
               , ir-rappreżentanti tat-trade unions u sħab soċjali oħra.

               Sistemi ta' ġestjoni u kontroll

               40.Il-Belġju nnotifika lill-Kummissjoni li l-kontribuzzjoni finanzjarja se tiġi ġestita u kkontrollata mill-istess korpi li jmexxu u jikkontrollaw il-finanzjament tal-Fond Soċjali Ewropew (FSE) fil-Belġju.

               Impenji pprovduti mill-Istat Membru kkonċernat

               41.Il-Belġju ta l-assigurazzjonijiet kollha meħtieġa rigward dawn li ġejjin:

               –il-prinċipji tal-ugwaljanza tat-trattament u ta’ nondiskriminazzjoni se jiġu rispettati fil-kuntest tal-aċċess għall-azzjonijiet proposti u fl-implimentazzjoni tagħhom,

               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,

               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jirregolaw is-sensji u pprovdew għall-ħaddiema tagħhom kif xieraq,

               –l-azzjonijiet proposti mhumiex se jirċievu għajnuna finanzjarja minn fondi oħrajn jew minn strumenti finanzjarji oħra tal-Unjoni, u kwalunkwe finanzjament doppju se jiġi evitat,

               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,

               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuniet mill-Istat.

               IMPLIKAZZJONI BAĠITARJA

               Proposta baġitarja

               42.Il-FEG ma għandux jaqbeż ammont annwali massimu ta' EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom ) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020
                  19
               .

               43.Wara li eżaminat l-applikazzjoni fir-rigward tal-kundizzjonijiet stabbiliti fl-Artikolu 13(1) tar-Regolament tal-FEG, u b’kont meħud tal-għadd ta' benefiċjarji fil-mira, l-azzjonijiet proposti u l-ispejjeż stmati, il-Kummissjoni qed tipproponi li timmobilizza l-FEG għall-ammont ta' EUR 4 621 616, li jirrappreżenta 60 % tal-ispejjeż totali tal-azzjonijiet proposti, sabiex tiġi pprovduta kontribuzzjoni finanzjarja għall-applikazzjoni.

               44.Id-deċiżjoni proposta għall-mobilizzazzjoni tal-FEG se tittieħed b'mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba
                  20
               .

               Atti relatati

               45.Fl-istess waqt li tippreżenta din il-proposta għal deċiżjoni biex jiġi mmobilizzat il-FEG, il-Kummissjoni se tippreżenta proposta lill-Parlament Ewropew u lill-Kunsill għal trasferiment tal-ammont ta' EUR 4 621 616 għal-linja baġitarja rilevanti.

               46.Fl-istess waqt li se tadotta din il-proposta għal deċiżjoni biex jiġi mmobilizzat il-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se tidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta biex jiġi mmobilizzat il-FEG.

               Proposta għal

               DEĊIŻJONI TAL-PARLAMENT EWROPEW U TAL-KUNSILL

               dwar il-mobilizzazzjoni tal-Fond Ewropew ta' Aġġustament għall-Globalizzazzjoni wara
                  applikazzjoni mill-Belġju – EGF/2017/010 BE/Caterpillar

               IL-PARLAMENT EWROPEW U L-KUNSILL TAL-UNJONI EWROPEA,

               Wara li kkunsidraw it-Trattat dwar il-Funzjonament tal-Unjoni Ewropea,

               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  21
               , u b’mod partikolari l-Artikolu 15(4) tiegħu,

               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta' baġit u dwar ġestjoni finanzjarja tajba
                  22
               , u b’mod partikolari l-punt 13 tiegħu,

               Wara li kkunsidraw il-proposta tal-Kummissjoni Ewropea,

               Billi:

               (1)Il-Fond Ewropew ta’ Aġġustament għall-Globalizzazzjoni għandu l-iskop li jagħti appoġġ lill-ħaddiema li jkunu ngħataw is-sensja u lill-persuni li kienu jaħdmu għal rashom u kellhom iwaqqfu l-attività tagħhom minħabba bidliet strutturali kbar fl-andament kummerċjali dinji bħala riżultat tal-globalizzazzjoni, bħala riżultat tal-kontinwazzjoni tal-kriżi finanzjarja u ekonomika globali, jew bħala riżultat ta' kriżi finanzjarja u ekonomika globali ġdida, u li jassistihom fir-reintegrazzjoni tagħhom fis-suq tax-xogħol.

               (2)Il-FEG ma jridx jaqbeż l-ammont annwali massimu ta’ EUR 150 miljun (prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  23
               .

               (3)Fit-18 ta’ Diċembru 2017, il-Belġju ppreżenta applikazzjoni għall-mobilizzazzjoni tal-FEG, fir-rigward tas-sensji fil-Caterpillar u f’ħames fornituri u l-waqfien tal-attivitajiet (minn hawn’ il quddiem imsemmija bħala “sensji”). Din ġiet issupplimentata b’informazzjoni addizzjonali mogħtija skont l-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta' kontribuzzjoni finanzjarja mill-FEG, kif stabbilit fl-Artikolu 13 tar-Regolament (UE) Nru 1309/2013.

               (4)Skont l-Artikolu 6(2) tar-Regolament (UE) Nru 1309/2013, il-Belġju ddeċieda li jipprovdi servizzi personalizzati kkofinanzjati mill-FEG lil 300 żagħżugħ u żagħżugħa li huma barra mill-edukazzjoni, l-impjieg jew it-taħriġ (NEETs) ukoll.

               (5)Għaldaqstant, il-FEG jenħtieġ li jiġi mmobilizzat sabiex tingħata kontribuzzjoni finanzjarja li tammonta għal EUR 4 621 616 għall-applikazzjoni ppreżentata mill-Belġju.

               (6)Sabiex iż-żmien li jittieħed għall-mobilizzazzjoni tal-FEG jitnaqqas kemm jista’ jkun, din id-deċiżjoni jenħtieġ li tidħol fis-seħħ mid-data tal-adozzjoni tagħha,

               ADOTTAW DIN ID-DEĊIŻJONI:

               Artikolu 1

               Għall-baġit ġenerali tal-Unjoni għas-sena finanzjarja 2018, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 4 621 616 f’approprjazzjonijiet ta’ impenn u ta’ pagament.

               Artikolu 2

               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Hija għandha tapplika minn [the date of its adoption]*.

               Magħmul fi Brussell,

                  Għall-Parlament Ewropew
                        Għall-Kunsill

                  Il-President
                        Il-President

                     (1)

                        ĠU L 347, 20.12.2013, p. 855.

                     (2)

                        Skont it-tifsira tal-Artikolu 3 tar-Regolament tal-FEG.

                     (3)

                        Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).

                     (4)

                        ĠU L 393, 30.12.2006, p. 1.

                     (5)

                        Erba’ fornituri taw is-sensja lill-ħaddiema fil-perjodu ta’ referenza u fornitur issensja l-ħaddiema barra minn dan il-perjodu.

                     (6)

                        Skont ir-raba' paragrafu tal-Artikolu 7 tar-Regolament (UE) Nru 1309/2013.

                     (7)

                        Minn 26 % fl-2003 għal 13 % fl-2013, Caterpillar, Komunikazzjoni lill-Bord tad-Diretturi tat-28 ta’ Frar 2013.

                     (8)

                        Eurostat, Stħarriġ annwali tal-istatistika dettaljata dwar l-intrapriża għall-industrija (NACE Rev. 2, B-E).

                     (9)

                        Minn EUR 3,1 biljun fl-2014 għal EUR 8 miljun fl-2016, Eurostat

                     Eurostat: Code DS016890

                     (10)

                        Minn 25 % fl-2003 għal 48 % fl-2013.

                     (11)

                     http://steelbenchmarker.com/files/history.pdf

                     (12)

                        Caterpillar, Komunikazzjoni lill-Bord tad-Diretturi tat-28 ta’ Frar 2013.

                     (13)

                        Il-kalkolu bbażat fuq l-għadd ta’ persuni li qed ifittxu x-xogħol f’Diċembru 2016.

                     (14)

                     https://www.leforem.be/MungoBlobs/44/644/20180212_Chiffres_SeriesStatistiquesMde201801.pdf

                     (15)

                        http://eur-lex.europa.eu/resource.html?uri=cellar:a59b6beb-7a4f-11e6-b076-01aa75ed71a1.0013.02/DOC_1&format=PDF

                     (16)

                        Plan CATCH, Accélérer la Croissance de l'Emploi dans la Région de Charleroi, Settembru 2017

                  http://www.catch-charleroi.be/

                     (17)

                        It-totali ma jaqblux bl-eżatt minħabba t-tqarrib.

                     (18)

                        L-SOGEPA hu fond ta’ investiment li jipprovdi servizzi ta’ investiment u jsostni inizjattivi ta’ riorganizzazzjoni ta’ negozju xprunati minn proġetti ekonomiċi u industrijali kredibbli u sostenibbli.

                     (19)

                        ĠU L 347, 20.12.2013, p. 884.

                     (20)

                        ĠU C 373, 20.12.2013, p. 1.

                     (21)

                        ĠU L 347, 20.12.2013, p. 855.

                     (22)

                        ĠU C 373, 20.12.2013, p. 1.

                     (23)

                        Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).


               IL-KUMMISSJONI EWROPEA
            Brussell, 16.5.2018
            COM(2018) 291 final
            2018/0144(NLE)
            Proposta għal
            DEĊIŻJONI TAL-KUNSILL
            dwar il-pożizzjoni li għandha tittieħed, f’isem l-Unjoni Ewropea, fil-Kumitat Konġunt stabbilit skont il-Ftehim dwar it-trasport internazzjonali okkażjonali ta’ passiġġieri bil-kowċ u bix-xarabank (Ftehim Interbus), fir-rigward tal-abbozz ta’ Deċiżjoni Nru x/xxxx ta’ dak il-Kumitat
            (Test b’rilevanza għaż-ŻEE)

               MEMORANDUM TA’ SPJEGAZZJONI

               1.IS-SUĠĠETT TAL-PROPOSTA

               •Raġunijiet u għanijiet tal-proposta

               Din il-proposta tikkonċerna d-Deċiżjoni tal-Kunsill li tistabbilixxi l-pożizzjoni li għandha tittieħed f’isem l-Unjoni Ewropea fil-Kumitat Konġunt stabbilit skont il-Ftehim dwar it-trasport internazzjonali okkażjonali ta’ passiġġieri bil-kowċ u bix-xarabank (Ftehim Interbus), fir-rigward tal-abbozz ta’ Deċiżjoni Nru x/xxxx (
                  1
               ) ta’ dak il-Kumitat.

               2.Kuntest tal-proposta

               2.1.Il-Ftehim dwar it-trasport internazzjonali okkażjonali tal-passiġġieri bil-kowċ u bix-xarabank (il-Ftehim Interbus).

               Il-Ftehim dwar it-trasport internazzjonali okkażjonali tal-passiġġieri bil-kowċ u bix-xarabank (il-Ftehim Interbus)(
                  2
               )  (minn hawn ’il quddiem imsejjaħ “il-Ftehim”) għandu l-għan li jiffaċilita s-servizzi internazzjonali okkażjonali bil-kowċ u bix-xarabank bejn il-Partijiet Kontraenti. Il-Ftehim daħal fis-seħħ fl-1 ta’ Jannar 2003. Il-Ftehim ġie aġġornat aktar tard bid-Deċiżjoni tal-Kumitat Konġunt Nru 1/2011 (
                  3
               ).

               L-Unjoni Ewropea hija Parti Kontraenti għall-Ftehim(
                  4
               ).

               Il-Kunsill adotta d-Deċiżjoni tal-Kunsill (UE) 2016/1146 tas-27 ta’ Ġunju 2016 (
                  5
               ) dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt stabbilit skont il-Ftehim dwar it-trasport internazzjonali okkażjonali ta’ passiġġieri bil-kowċ u bix-xarabank (Ftehim Interbus), fir-rigward tal-abbozz ta’ Deċiżjoni Nru x/xxxx (li qabel kien l-abbozz ta’ Deċiżjoni Nru 1/2016) ta’ dak il-Kumitat.

               2.2.Il-Kumitat Konġunt stabbilit bħala parti mill-Ftehim Interbus

               Skont il-punt (b) tal-Artikolu 24(2) tal-Ftehim Interbus, il-Kumitat Konġunt jemenda jew jadatta d-dokumenti ta’ kontroll u l-mudelli l-oħra tad-dokumenti stabbiliti fl-Annessi ta’ dan il-Ftehim. Sabiex jinkorpora miżuri futuri meħuda fi ħdan l-Unjoni, u f’konformità mal-punt (c) tal-Artikolu 24(2) tal-Ftehim Interbus, il-Kumitat Konġunt jemenda jew jadatta l-Anness 1 li jikkonċerna l-kundizzjonijiet li japplikaw għall-operaturi tat-trasport tal-passiġġieri bit-triq, kif ukoll l-Anness 2 li jikkonċerna l-istandards tekniċi li japplikaw għax-xarabanks u l-kowċis. Barra minn hekk, skont il-punt (e) tal-Artikolu 24(2) tal-Ftehim Interbus, il-Kumitat Konġunt jemenda jew jadatta r-rekwiżiti fir-rigward tad-dispożizzjonijiet soċjali.

               Il-Kumitat Konġunt jista’ jadotta deċiżjonijiet biss meta żewġ terzi mill-Partijiet Kontraenti, inkluża l-Unjoni Ewropea, ikunu rappreżentati fil-laqgħa tal-Kumitat Konġunt. Sakemm il-Kumitat Konġunt ikun mitlub jieħu d-deċiżjonijiet, hija meħtiega l-unanimità tal-Partijiet Kontraenti rappreżentati. L-Unjoni Ewropea hija Parti Kontraenti għall-Ftehim. L-Istati Membri jassistu lill-Kummissjoni fil-Kumitat.

               2.3.L-att previst tal-Kumitat Konġunt stabbilit bħala parti mill-Ftehim Interbus

               Huwa mbassar li waqt il-laqgħa tiegħu li jmiss tal-2018 il-Kumitat Konġunt se jadotta d-Deċiżjoni tal-Kumitat Konġunt Nru x/xxxx.

               L-għan tal-att previst hu li l-Ftehim jiġi aġġornat skont il-progress tekniku u leġiżlattiv li nkiseb minn tmiem l-2009 ’l hawn.

               L-att previst isir vinkolanti għall-partijiet f’konformità mal-Artikolu 23 tal-Ftehim, li jipprevedi: it-twaqqif tal-Kumitat Konġunt u r-regoli tiegħu dwar il-votazzjoni.

               3.Il-pożizzjoni li għandha tittieħed f’isem l-Unjoni

               Waqt in-negozjati mal-Partijiet Kontraenti, deher ċar li kien hemm bżonn li jsiru ċerti emendi lill-pożizzjoni tal-Kunsill. Dawk l-emendi qed jiġu ppreżentati fil-punt 5 hawn taħt.

               Din il-proposta ġdida tal-Kummissjoni għal Deċiżjoni tal-Kunsill għandha l-għan li tistabbilixxi l-pożizzjoni l-ġdida tal-Unjoni rigward l-abbozz ta’ Deċiżjoni Nru x/xxxx tal-Kumitat Konġunt stabbilit skont l-Artikolu 23 tal-Ftehim Interbus. Id-Deċiżjoni preċedenti tal-Kunsill (UE) 2016/1146 għandha titħassar.

               Il-bidliet proposti mqabbla mal-pożizzjoni preċedenti huma konsistenti mal-politika eżistenti peress li fil-biċċa l-kbira jiċċaraw it-test u f’każ wieħed jagħtu perjodu tranżizzjonali qasir għall-Partijiet Kontraenti mhux tal-UE. Fir-rigward tal-perjodu tranżizzjonali ta’ tliet snin mogħti fir-rigward tad-drittijiet tal-passiġġieri bit-triq (ir-Regolament (UE) Nru 181/2011 (
                  6
               ), dan huwa relattivament qasir u d-distorsjonijiet tal-kompetizzjoni, jekk ikun hemm, huma mistennija jibqgħu moderati.

               Id-Deċiżjoni li qed tiġi proposta tal-Kumitat Konġunt Nru x/xxxx fl-Anness hija konsistenti mal-politika tal-viċinat u mar-relazzjonijiet esterni tal-UE.

               L-abbozz ta’ Deċiżjoni huwa wkoll konsistenti ma’ għadd ta’ ftehimiet, bħall-Ftehim dwar l-Unjoni Doganali, il-Ftehimiet ta’ qabel l-Adeżjoni, u l-Ftehimiet ta’ Assoċjazzjoni.

               Il-pożizzjoni tal-Unjoni bħala Parti Kontraenti għall-Ftehim tista’ tiġi emendata biss mill-Unjoni stess, li għalhekk hija kompetenti f’din il-kwistjoni b’mod esklussiv.

               4.Bażi ġuridika

               4.1.Bażi ġuridika proċedurali

               4.1.1.Prinċipji

               L-Artikolu 218(9) tat-Trattat dwar il-Funzjonament tal-Unjoni Ewropea (it-TFUE) jipprevedi deċiżjonijiet li jistabbilixxu “il-pożizzjonijiet li għandhom jiġu adottati f’isem l-Unjoni f’sede stabbilita fi ftehim, meta dik is-sede tintalab tadotta atti li jkollhom effetti legali, sakemm dawn ma jkunux atti li jissupplimentaw jew jemendaw il-qafas istituzzjonali tal-ftehim.”

               Il-kunċett ta’ “atti li jkollhom effetti legali” jinkludi atti li jkollhom effetti legali skont ir-regoli tad-dritt internazzjonali li jirregola l-korp (“sede”) inkwistjoni. Dan jinkludi strumenti li ma għandhomx effett vinkolanti skont id-dritt internazzjonali, iżda li “jistgħu jinfluwenzaw b’mod determinanti l-kontenut tal-leġiżlazzjoni adottata mil-leġiżlatura tal-Unjoni”
                  7
               .

               4.1.2.L-applikazzjoni għall-każ attwali

               Il-Kumitat Konġunt huwa korp stabbilit permezz ta’ ftehim, b’mod speċifiku l-Ftehim Interbus.

               L-att li l-Kumitat Konġunt huwa mitlub jadotta jikkostitwixxi att b’effetti legali. L-att previst għandu effetti legali għaliex jagħti setgħat lill-Kumitat Konġunt biex jaġġorna l-Ftehim skont il-progress tekniku u leġiżlattiv miksub. L-att previst ma jissupplimentax u ma jemendax il-qafas istituzzjonali tal-Ftehim.

               Għalhekk, il-bażi ġuridika proċedurali tad-Deċiżjoni proposta hija l-Artikolu 218(9) tat-TFUE, flimkien mal-Artikolu 91 tat-TFUE. Il-bażi ġuridika tibqa’ l-istess bħad-Deċiżjoni oriġinali tal-Kunsill (UE) 2016/1146.

               4.2.Bażi ġuridika sostantiva

               4.2.1.Prinċipji

               Il-bażi ġuridika sostantiva għal deċiżjoni skont l-Artikolu 218(9) tat-TFUE tiddependi primarjament fuq l-objettiv u l-kontenut tal-att previst li fir-rigward tiegħu tittieħed pożizzjoni f’isem l-Unjoni. L-att previst għandu għan wieħed u, għalhekk, id-Deċiżjoni skont l-Artikolu 218(9) tat-TFUE trid tkun imsejsa fuq bażi ġuridika sostantiva unika.

               4.2.2.L-applikazzjoni għall-każ attwali

               L-objettiv u l-kontenut ewlenin tal-att previst jirrigwardaw il-politika tat-trasport.

               Għalhekk, il-bażi ġuridika sostantiva tad-Deċiżjoni proposta hija l-Artikolu 91 tat-TFUE.

               4.3.Konklużjoni

               Il-bażi ġuridika tad-Deċiżjoni proposta għandha tkun l-Artikolu 91 tat-TFUE, flimkien mal-Artikolu 218(9) tat-TFUE.

               Il-bażi ġuridika tibqa’ l-istess bħad-Deċiżjoni oriġinali tal-Kunsill (UE) 2016/1146.

               5.Lista dettaljata tal-bidliet fir-rigward tal-abbozz tad-Deċiżjoni tal-Kumitat Konġunt mehmuż mad-Deċiżjoni (UE) 2016/1146

               (1)Qiegħed jiġi propost li r-referenzi ta’ qabel il-premessi jagħmlu referenza għad-Deċiżjoni tal-Kumitat Konġunt Nru 1/2011, li emendat il-Ftehim Interbus. Dan m’għandu l-ebda effett fuq is-sustanza tat-test.

               (2)Fl-Artikolu 1 tal-abbozz ta’ Deċiżjoni tal-Kumitat Konġunt qed tiżdied referenza li tirrigwarda Mudell ta’ Dikjarazzjoni addizzjonali li għandu jiġi anness mal-Protokoll, fir-rigward tar-Regolament (UE) Nru 181/2011, b’rabta mad-drittijiet tal-passiġġieri fit-trasport bix-xarabank u bil-kowċ. Tali dikjarazzjoni ssir mill-Partijiet Kontraenti għall-Ftehim Interbus u tkun relatata mal-Artikolu 7 ta’ dak ir-Regolament, li jirregola l-ammonti tal-kumpens fid-diversi sitwazzjonijiet li jirreferi għalihom.

               (3)Bl-istess mod, it-titolu u t-termini tal-Anness tal-abbozz ta’ Deċiżjoni tal-Kumitat Konġunt jirreferu għal dan l-istess “Mudell ta’ Dikjarazzjoni”.

               (4)Fil-punt (1)(b) u fl-aħħar subparagrafu tal-punt (3)(a)(iii) tal-Anness tal-abbozz ta’ Deċiżjoni tal-Kumitat Konġunt, ir-referenza dwar it-takografu intelliġenti fil-kuntest tal-AETR (
                  8
               ) qed tiġi aġġustata bi ftit mingħajr preġudizzju għar-relazzjoni bejn ir-Regolament Nru 165/2014 u l-Ftehim AETR. Tiżdied ir-referenza għall-Artikolu 13 tal-Ftehim AETR b’rabta mal-perjodu tranżizzjonali stabbilit fl-istess Ftehim AETR, għall-introduzzjoni tat-takografu diġitali f’konformità mal-Ftehim AETR.

               (5)Fl-aħħar paragrafu tal-punt 2 tal-Anness tal-abbozz ta’ Deċiżjoni tal-Kumitat Konġunt, jitħassru l-kliem “sa fejn huma koperti s-servizzi okkażjonali bil-kowċ u bix-xarabank”. Dawn huma żejda, billi r-Regolament (UE) Nru 181/2011 ikopri kemm is-servizzi okkażjonali kif ukoll is-servizzi regolari, u jagħmel distinzjoni bejn id-dispożizzjonijiet b’mod rispettiv.

               (6)F’din l-istess kwistjoni, jidher xieraq li jingħata perjodu tranżizzjonali ta’ tliet snin biex il-Partijiet Kontraenti mhux tal-UE jilħqu l-livelli minimi ta’ kumpens skont l-Artikolu 7 tar-Regolament. F’xi każijiet, il-livelli minimi ta’ kumpens fir-Regolament jaqbżu b’mod konsiderevoli dawk li jintużaw f’uħud mill-Partijiet Kontraenti u għajr fl-Unjoni, u jrid jgħaddi perjodu ta’ żmien qabel jintlaħqu l-livelli stipulati fir-Regolament.

               (7)Il-punt (6) tal-Anness tal-abbozz ta’ Deċiżjoni tal-Kumitat Konġunt jittratta “Mudell ta’ Dikjarazzjoni rigward l-Artikolu 4 l-Anness 1”. Bħalissa, dan il-mudell huwa mehmuż mal-Ftehim mingħajr ma hu indikat bħala Anness. Għal raġunijiet ta’ ċarezza, qed jiġi propost li jiġi numerat bħala l-Anness 6.

               (8)Il-punt (6)(a) tal-Anness tal-abbozz ta’ Deċiżjoni tal-Kumitat Konġunt jittratta l-paragrafu 1 tal-istess Mudell ta’ Dikjarazzjoni, hekk kif ifformulat fl-abbozz ta’ Deċiżjoni tal-Kumitat Konġunt mehmuż mad-Deċiżjoni (UE) 2016/1146, u jirreferi għal “tliet” kundizzjonijiet stabbiliti fil-Kapitolu I tar-Regolament (KE) Nru 1071/2009 (
                  9
               ). Inizjalment, ir-raba’ kundizzjoni, li tirrigwarda l-kapaċità finanzjarja, ġiet indirizzata fil-punt 2 tal-Mudell ta’ Dikjarazzjoni. Billi, skont l-abbozz ta’ deċiżjoni mehmuż, dan il-punt jitħassar fl-intier tiegħu, ir-referenza għal tliet kundizzjonijiet fil-punt 1 attwali (li jsir l-uniku punt fit-test il-ġdid) hija sostitwita b’referenza għal “erba’” kundizzjonijiet (stabbiliment effettiv u stabbli, reputazzjoni tajba, kapaċità finanzjarja u kompetenza professjonali).

               (9)Fir-rigward tal-punt (6)(b) tal-Anness tal-abbozz ta’ Deċiżjoni tal-Kumitat Konġunt, qed jiġi propost li l-paragrafu 2 jitħassar fl-intier tiegħu, minflok jitħassar biss it-tieni subparagrafu tal-paragrafu 2 kif stipulat fid-Deċiżjoni (UE) 2016/1146. Dak il-paragrafu tal-Mudell ta’ Dikjarazzjoni fl-Anness 6 huwa relatat mal-perjodu tranżizzjonali għall-kapaċità finanzjarja sal-1 ta’ Jannar 2005, kif stabbilit fl-Artikolu 4 tal-Ftehim. Dak iż-żmien partikolari għadda, u l-punt 2 għandu jitħassar fl-intier tiegħu. Bħala konsegwenza ta’ dan, qed jiġi propost li titneħħa wkoll in-numerazzjoni tal-Mudell tad-Dikjarazzjoni. .

               (10)“Mudell ta’ Dikjarazzjoni tal-Partijiet Kontraenti Interbus rigward l-Artikolu 7 tar-Regolament (UE) Nru 181/2011” differenti għandu jiżdied bħala l-Anness 7 tal-Ftehim, għall-finijiet ta’ akkumpanjament tal-perjodu tranżizzjonali ta’ tliet snin, imsemmi hawn fuq.

               6.Il-pubblikazzjoni tal-att previst

               Peress li l-att tal-Kumitat Konġunt se jemenda l-Ftehim Interbus dwar it-trasport internazzjonali okkażjonali ta’ passiġġieri bil-kowċ u bix-xarabank, huwa xieraq li dan jiġi ppubblikat f’Il-Ġurnal Uffiċjali tal-Unjoni Ewropea wara li jiġi adottat.

               2018/0144 (NLE)

               Proposta għal

               DEĊIŻJONI TAL-KUNSILL

               dwar il-pożizzjoni li għandha tittieħed, f’isem l-Unjoni Ewropea, fil-Kumitat Konġunt stabbilit skont il-Ftehim dwar it-trasport internazzjonali okkażjonali ta’ passiġġieri bil-kowċ u bix-xarabank (Ftehim Interbus), fir-rigward tal-abbozz ta’ Deċiżjoni Nru x/xxxx ta’ dak il-Kumitat

               (Test b’rilevanza għaż-ŻEE)

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 91, flimkien mal-Artikolu 218(9) tiegħu,

               Wara li kkunsidra l-proposta tal-Kummissjoni Ewropea
                  10
               ,

               Billi:

               (1)Il-Ftehim Interbus dwar it-trasport internazzjonali okkażjonali ta’ passiġġieri bil-kowċ u bix-xarabank (minn hawn ’il quddiem imsejjaħ il-“Ftehim”) ġie konkluż mill-Unjoni permezz tad-Deċiżjoni tal-Kunsill tal-3 ta’ Ottubru 2002
                  11
               , u daħal fis-seħħ fl-1 ta’ Jannar 2003.

               (2)Skont l-Artikolu 24(2) tal-Ftehim, il-Kumitat Konġunt jemenda jew jadatta d-dokumenti ta’ kontroll u l-mudelli l-oħra tad-dokumenti stabbiliti fl-Annessi ta’ dan il-Ftehim. Sabiex jinkorpora l-miżuri futuri meħuda fi ħdan l-Unjoni, u f’konformità mal-punt (c) tal-Artikolu 24(2) tal-Ftehim, il-Kumitat Konġunt jemenda jew jadatta l-Anness 1 li jikkonċerna l-kundizzjonijiet li japplikaw għall-operaturi tat-trasport tal-passiġġieri bit-triq, kif ukoll l-Anness 2 li jikkonċerna l-istandards tekniċi li japplikaw għax-xarabanks u l-kowċis. Barra minn hekk, skont il-punt (e) tal-Artikolu 24(2) tal-Ftehim, il-Kumitat Konġunt jemenda jew jadatta r-rekwiżiti fir-rigward tad-dispożizzjonijiet soċjali.

               (3)L-aħħar aġġornament tal-leġiżlazzjoni tal-Unjoni fil-Ftehim, li ġie introdott bid-Deċiżjoni Nru 1/2011 tal-Kumitat Konġunt
                  12
               , iqis l-atti tal-Unjoni adottati sal-aħħar tal-2009.

               (4)Waqt il-laqgħa tiegħu tal-2018, il-Kumitat Konġunt Interbus se jadotta Deċiżjoni tal-Kumitat Konġunt li taġġorna l-Ftehim skont il-progress tekniku u leġiżlattiv.

               (5)Id-Deċiżjoni tal-Kunsill (UE) 2016/1146
                  13
                stabbilixxiet il-pożizzjoni tal-Unjoni Ewropea rigward abbozz ta’ Deċiżjoni tal-Kumitat Konġunt Interbus li jqis l-atti tal-Unjoni adottati sa tmiem l-2015.

               (6)Waqt in-negozjati mal-Partijiet Kontraenti
                  14
                l-oħra tal-Ftehim, deher b’mod ċar li kien hemm bżonn li fit-test approvat mill-Kunsill jiġu introdotti xi emendi. Dawn, b’mod partikolari, kienu jirrigwardaw ir-relazzjoni bejn ir-regoli tal-Unjoni fir-rigward tat-takografu intelliġenti u tal-AETR u, fid-dawl tas-sitwazzjoni f’ċerti Partijiet għall-Ftehim Interbus, perjodu tranżizzjonali rigward l-ammonti tal-kumpens stabbiliti fl-Artikolu 7 tar-Regolament (UE) Nru 181/2011
                  15
               .

               (7)Huwa xieraq li d-Deċiżjoni tal-Kunsill (UE) 2016/1146 titħassar, u li tiġi stabbilita pożizzjoni ġdida li għandha tittieħed f’isem l-Unjoni fil-Kumitat Konġunt, minħabba li d-Deċiżjoni se tkun vinkolanti għall-Unjoni.

               ADOTTA DIN ID-DEĊIŻJONI:

               Artikolu 1

               Il-pożizzjoni li għandha tittieħed f’isem l-Unjoni waqt il-laqgħat tal-Kumitat Konġunt stabbilit skont l-Artikolu 23 tal-Ftehim dwar it-trasport internazzjonali okkażjonali tal-passiġġieri bil-kowċ u bix-xarabank (il-Ftehim Interbus) għandha tkun ibbażata fuq l-abbozz ta’ Deċiżjoni tal-Kumitat Konġunt mehmuż ma’ din id-Deċiżjoni.

               Artikolu 2

               Id-Deċiżjoni tal-Kunsill (UE) 2016/1146 titħassar.

               Artikolu 3

               Wara li jiġu adottati, id-Deċiżjoni tal-Kunsill u l-abbozz ta’ Deċiżjoni tal-Kumitat Konġunt għandhom jiġu ppubblikati f’Il-Ġurnal Uffiċjali tal-Unjoni Ewropea.

               Artikolu 4

               Din id-Deċiżjoni hija indirizzata lill-Kummissjoni.

               Magħmul fi Brussell,

                     Għall-Kunsill

                     Il-President

                     (1)

                        In-numru u s-sena tad-Deċiżjoni tal-Kumitat Konġunt li jmiss huma ppreżentati bħala “x/xxxx”. Qabel, in-numru u s-sena kienu “1/2016”.

                     (2)

                        ĠU L 321, 26.11.2002, p. 11.

                     (3)

                        ĠU L 8, 12.1.2012, p. 38.

                     (4)

                        Il-Partijiet Kontraenti għall-Ftehim Interbus huma l-Unjoni Ewropea, ir-Repubblika tal-Albanija, il-Bożnija-Ħerzegovina, l-Eks-Repubblika Jugoslava tal-Maċedonja, ir-Repubblika tal-Moldova, il-Montenegro, ir-Repubblika tat-Turkija u l-Ukrajna.

                     (5)

                        ĠU L 189, 14.7.2016, p. 48.

                     (6)

                        Ir-Regolament (UE) Nru 181/2011 tal-Parlament Ewropew u tal-Kunsill tas-16 ta’ Frar 2011 dwar id-drittijiet tal-passiġġieri fit-trasport bix-xarabank u bil-kowċ u li jemenda r-Regolament (KE) Nru 2006/2004 (ĠU L 55, 28.2.2011, p. 1).

                     (7)

                        Is-Sentenza tal-Qorti tal-Ġustizzja tas-7 ta’ Ottubru 2014, Ir-Repubblika Federali tal-Ġermanja vs Il-Kunsill tal-Unjoni Ewropea, il-Kawża C-399/12, ECLI:EU:C:2014:2258, il-paragrafi 64 sa 61.

                     (8)

                        Il-Ftehim Ewropew dwar ix-xogħol tal-ekwipaġġi li jaħdmu fuq vetturi użati għat-trasport fuq it-toroq internazzjonali (AETR).

                     (9)

                        Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE (ĠU L 300, 14.11.2009, p. 51).

                     (10)

                        COM(2018)291

                     (11)

                        Id-Deċiżjoni tal-Kunsill 2002/917/KE tat-3 ta’ Ottubru 2002 dwar il-konklużjoni tal-Ftehim Interbus dwar it-trasport okkażjonali internazzjonali tal-passiġġieri bil-coach u bix-xarabank (ĠU L 321, 26.11.2002, p. 11).

                     (12)

                        Id-Deċiżjoni Nru 1/2011 tal-Kumitat Konġunt stabbilit taħt il-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank tal-11 ta’ Novembru 2011 li tadotta r-regoli ta’ proċedura tiegħu u li tadatta l-Anness 1 għall-Ftehim rigward il-kundizzjonijiet li japplikaw għall-operaturi tat-trasport bit-triq tal-passiġġieri, l-Anness 2 għall-Ftehim li jikkonċerna l-istandards tekniċi li japplikaw għax-xarabankijiet u l-kowċijiet u r-rekwiżiti li jikkonċernaw id-dispożizzjonijiet soċjali msemmijin fl-Artikolu 8 tal-Ftehim (2012/25/UE) (ĠU L 8, 12.1.2012, p. 38).

                     (13)

                        Id-Deċiżjoni tal-Kunsill (UE) 2016/1146 tas-27 ta’ Ġunju 2016 dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt stabbilit skont il-Ftehim dwar it-trasport internazzjonali okkażjonali ta’ passiġġieri bil-kowċ u bix-xarabank (Ftehim Interbus), fir-rigward tal-abbozz ta’ Deċiżjoni Nru 1/2016 ta’ dak il-Kumitat (ĠU L 189, 14,7,2916, p. 48).

                     (14)

                        Il-Partijiet Kontraenti għall-Ftehim Interbus huma l-Unjoni Ewropea, ir-Repubblika tal-Albanija, il-Bożnija-Ħerzegovina, l-Eks-Repubblika Jugoslava tal-Maċedonja, ir-Repubblika tal-Moldova, il-Montenegro, ir-Repubblika tat-Turkija u l-Ukrajna.

                     (15)

                        Ir-Regolament (UE) Nru 181/2011 tal-Parlament Ewropew u tal-Kunsill tas-16 ta’ Frar 2011 dwar id-drittijiet tal-passiġġieri fit-trasport bix-xarabank u bil-kowċ u li jemenda r-Regolament (KE) Nru 2006/2004 (ĠU L 55, 28.2.2011, p. 1).

    ---documentbreak---

               IL-KUMMISSJONI EWROPEA
            Brussell,16.5.2018
            COM(2018) 291 final
            ANNESS
            tal-
            Proposta għal DEĊIŻJONI TAL-KUNSILL
            dwar il-pożizzjoni li għandha tittieħed, f’isem l-Unjoni Ewropea, fil-Kumitat Konġunt stabbilit skont il-Ftehim dwar it-trasport internazzjonali okkażjonali ta’ passiġġieri bil-kowċ u bix-xarabank (Ftehim Interbus), fir-rigward tal-abbozz ta’ Deċiżjoni Nru x/xxxx ta’ dak il-Kumitat

               DOKUMENT MEHMUŻ

               ID-DEĊIŻJONI Nru x/xxxx (
                  1
               )TAL-KUMITAT KONĠUNT STABBILIT SKONT IL-FTEHIM DWAR IT-TRASPORT INTERNAZZJONALI OKKAŻJONALI TAL-PASSIĠĠIERI BIL-KOWĊ U BIX-XARABANK (IL-FTEHIM INTERBUS)

               ta’ [DAĦĦAL ID-DATA]

               li tadatta l-Artikolu 8 tal-Ftehim u l-Annessi 1, 2, 3 u 5 tal-Ftehim, u l-“Mudell ta’ Dikjarazzjoni li għandha ssir mill-Partijiet għall-Interbus rigward l-Artikolu 4 u l-Anness 1”, li tintroduċi, permezz ta’ Anness ġdid, “Mudell ta’ Dikjarazzjoni tal-Partijiet Kontraenti Interbus rigward l-Artikolu 7 tar-Regolament (UE) Nru 181/2011”, u li tħassar ir-Rakkomandazzjoni Nru 1/2011

               IL-KUMITAT KONĠUNT,

               Wara li kkunsidra l-Ftehim dwar it-trasport internazzjonali okkażjonali ta’ passiġġieri bil-kowċ u bix-xarabank (il-Ftehim Interbus)(
                  2
               ), kif aġġornat bid-Deċiżjoni tal-Kumitat Konġunt Nru 1/2011 (
                  3
               ), u b’mod partikolari l-Artikolu 24 tal-istess Ftehim,

               Billi:

               (1)L-Artikolu 23 tal-Ftehim dwar it-trasport internazzjonali okkażjonali ta’ passiġġieri bil-kowċ u bix-xarabank (il-Ftehim Interbus) (minn hawn ’il quddiem imsejjaħ il-“Ftehim”) jistabbilixxi Kumitat Konġunt sabiex tiġi ffaċilitata l-ġestjoni tal-Ftehim (minn hawn ’il quddiem imsejjaħ il-“Kumitat Konġunt”).

               (2)Skont il-punt (b) tal-Artikolu 24(2) tal-Ftehim, il-Kumitat Konġunt jemenda jew jadatta d-dokumenti ta’ kontroll u l-mudelli l-oħra tad-dokumenti stabbiliti fl-Annessi ta’ dan il-Ftehim. Sabiex jinkorpora miżuri futuri meħuda fi ħdan l-Unjoni, u skont il-punt (c) tal-Artikolu 24(2) tal-Ftehim, il-Kumitat Konġunt jemenda jew jadatta l-Annessi li jikkonċernaw l-istandards tekniċi li japplikaw għax-xarabanks u għall-kowċis, kif ukoll l-Anness 1 fir-rigward tal-kondizzjonijiet li japplikaw għall-operaturi tat-trasport tal-passiġġieri bit-triq. Barra minn hekk, skont il-punt (e) tal-Artikolu 24(2) tal-Ftehim, il-Kumitat Konġunt jemenda jew jadatta r-rekwiżiti fir-rigward tad-dispożizzjonijiet soċjali. Għal dan l-għan, il-Kumitat Konġunt għandu jaġixxi meta jkun hemm bżonn li l-Ftehim jiġi aġġornat biex jittieħed kont tal-progress tekniku u leġislattiv.

               (3)L-aħħar aġġornament tal-leġiżlazzjoni tal-Unjoni fil-Ftehim, li ġie introdott bid-Deċiżjoni Nru 1/2011 tal-Kumitat Konġunt, iqis l-atti tal-Unjoni adottati sal-aħħar tal-2009. Issa huwa l-mument xieraq għall-inkorporazzjoni tal-miżuri l-ġodda li l-Unjoni adottat minn dakinhar ’l hawn.

               (4)Ir-Rakkomandazzjoni Nru 1/2011 tal-Kumitat Konġunt (
                  4
               ) tistabbilixxi rapport tekniku użat għall-kontrolli mal-ġenb tat-triq tal-kowċis u tax-xarabanks. Dan ir-rapport issa huwa antikwat, u għaldaqstant għandu jitħassar.

               ADOTTA DIN ID-DEĊIŻJONI:

               Artikolu 1

               Ir-rekwiżiti dwar id-dispożizzjonijiet soċjali msemmija fl-Artikolu 8 tal-Ftehim, il-kondizzjonijiet li japplikaw għall-operaturi tat-trasport tal-passiġġieri bit-triq stabbiliti fl-Anness 1 tal-Ftehim, l-istandards tekniċi li japplikaw għax-xarabanks u għall-kowċis stabbiliti fl-Anness 2 tal-Ftehim, il-Mudell tad-dokument ta’ kontroll għal servizzi okkażjonali eżentati mill-awtorizzazzjoni stabbilita fl-Anness 3 tal-Ftehim, il-Mudell ta’ awtorizzazzjoni għal servizzi okkażjonali mhux liberalizzati stipulat fl-Anness 5 tal-Ftehim u l-“Mudell ta’ Dikjarazzjoni li għandha ssir mill-Partijiet għall-Interbus rigward l-Artikolu 4 u l-Anness 1”, huma adattati skont l-Anness ta’ din id-Deċiżjoni. Barra minn hekk, jiżdied “Mudell ta’ Dikjarazzjoni tal-Partijiet Kontraenti Interbus rigward l-Artikolu 7 tar-Regolament (UE) Nru 181/2011” bħala Anness ġdid tal-Ftehim.

               Artikolu 2

               Ir-Rakkomandazzjoni Nru 1/2011 tal-Kumitat Konġunt titħassar.

               Artikolu 3

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell, [DAĦĦAL ID-DATA].

                  Għall-Kumitat Konġunt

               Il-President
                     Is-Segretarju------

               HEMŻA MAD-DOKUMENT MEHMUŻ

               Adattament tal-Artikolu 8 dwar id-dispożizzjonijiet soċjali, l-Anness 1 dwar il-kondizzjonijiet li japplikaw għall-operaturi tat-trasport bit-triq tal-passiġġieri, l-Anness 2 dwar l-istandards tekniċi li japplikaw għax-xarabanks u għall-kowċis, l-Anness 3 dwar il-Mudell tad-dokument ta’ kontroll għal servizzi okkażjonali eżentati mill-awtorizzazzjoni, l-Anness 5 dwar il-“Mudell ta’ Dikjarazzjoni li għandha ssir mill-Partijiet għall-Interbus rigward l-Artikolu 4 u l-Anness 1” kif ukoll l-introduzzjoni, permezz ta’ Anness ġdid, ta’ “Mudell ta’ Dikjarazzjoni tal-Partijiet Kontraenti Interbus rigward l-Artikolu 7 tar-Regolament (UE) Nru 181/2011” (
                  5
               )

               (1)Fl-Artikolu 8 tal-Ftehim, il-lista tal-atti tal-Unjoni hija emendata kif ġej:

               (a)ir-referenza għar-Regolament tal-Kunsill (KEE) Nru 3821/85 hija sostitwita b’dan li ġej:

               “—Ir-Regolament tal-Kunsill (KEE) Nru 3821/85 tal-20 ta’ Diċembru 1985 dwar apparat ta’ reġistrazzjoni għat-trasport bit-triq (ĠU L 370, 31.12.1985, p. 8), kif emendat l-aħħar bir-Regolament tal-Kummissjoni (UE) Nru 1161/2014 tat-30 ta’ Ottubru 2014 (ĠU L 311, 31.10.2014, p. 19), li għandu japplika sakemm ir-Regolament (UE) Nru 165/2014 tal-Parlament Ewropew u tal-Kunsill tal-4 ta’ Frar 2014 (ĠU L 60, 28.2.2014, p. 1) jibda japplika.

               Minflok ir-Regolament (KEE) Nru 3821/85, jistgħu jiġu applikati regoli ekwivalenti tal-Ftehim AETR inklużi l-Protokolli tiegħu,”;

               (b)jiżdied l-att tal-Unjoni li ġej:

               “—Ir-Regolament (UE) Nru 165/2014 tal-Parlament Ewropew u tal-Kunsill tal-4 ta’ Frar 2014 dwar takografi fit-trasport bit-triq, li jħassar ir-Regolament tal-Kunsill (KEE) Nru 3821/85 dwar apparat ta’ reġistrazzjoni għat-trasport bit-triq u li jemenda r-Regolament (KE) Nru 561/2006 tal-Parlament Ewropew u tal-Kunsill dwar l-armonizzazzjoni ta’ ċerta leġiżlazzjoni soċjali li għandha x’taqsam mat-trasport bit-triq (ĠU L 60, 28.2.2014, p. 1), li jibda japplika mid-data meta l-atti ta’ implimentazzjoni msemmija fl-Artikolu 46 tiegħu jsiru applikabbli.

               Minflok ir-Regolament (UE) Nru 165/2014, jistgħu jiġu applikati r-regoli applikabbli tal-Ftehim AETR, inklużi l-Protokolli tiegħu, mingħajr preġudizzju għall-Artikolu 13 tal-Ftehim AETR.”.

               (2)Fl-Anness 1 tal-Ftehim, il-lista tal-atti tal-Unjoni hija sostitwita b’dan li ġej:

               “Ir-Regolament (KE) Nru 561/2006 tal-Parlament Ewropew u tal-Kunsill tal-15 ta’ Marzu 2006 dwar l-armonizzazzjoni ta’ ċerta leġiżlazzjoni soċjali li għandha x’taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill (KEE) Nru 3820/85 (ĠU L 102, 11.4.2006, p. 1), kif l-aħħar emendat bir-Regolament (UE) Nru 165/2014 tal-Parlament Ewropew u tal-Kunsill tal-4 ta’ Frar 2014 (ĠU L 60, 28.2.2014, p. 1);

               Ir-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE (ĠU L 300, 14.11.2009, p. 51), kif l-aħħar emendata bir-Regolament tal-Kunsill (UE) Nru 517/2013 tat-13 ta’ Mejju 2013 (ĠU L 158, 10.6.2013, p. 1);

               Ir-Regolament (KE) Nru 1073/2009 tal-Parlament Ewropew u tal-Kunsill tal-21 ta’ Ottubru 2009 dwar regoli komuni għall-aċċess għas-suq internazzjonali tas-servizzi tal-kowċ u x-xarabank u li jemenda r-Regolament (KE) Nru 561/2006 (ĠU L 300, 14.11.2009, p. 88), kif l-aħħar emendat bir-Regolament tal-Kunsill (UE) Nru 517/2013 tat-13 ta’ Mejju 2013 (ĠU L 158, 10.6.2013, p. 1);

               Ir-Regolament (UE) Nru 181/2011 tal-Parlament Ewropew u tal-Kunsill tas-16 ta’ Frar 2011 dwar id-drittijiet tal-passiġġieri fit-trasport bix-xarabank u bil-kowċ u li jemenda r-Regolament (KE) Nru 2006/2004 (ĠU L 55, 28.2.2011, p. 1).

               Matul perjodu tranżizzjonali ta’ mhux aktar minn tliet snin mid-data tal-adozzjoni tad-Deċiżjoni tal-Kumitat Konġunt x/xxxx, kwalunkwe Parti Kontraenti għajr l-Unjoni Ewropea tista’ tagħżel li minflok l-Artikolu 7 tar-Regolament (UE) Nru 181/2011 tapplika d-dispożizzjonijiet nazzjonali tagħha għall-kwistjonijiet koperti minn dak l-Artikolu. Sabiex Parti Kontraenti tibbenefika minn dan il-perijodu tranżizzjonali, għandha tinnotifika lis-Segretarjat tal-Kumitat Konġunt permezz tal-“Mudell ta’ Dikjarazzjoni” stabbilit fl-Anness 7, mimli u ffirmat kif xieraq, fi żmien xahrejn mid-data tal-adozzjoni tad-Deċiżjoni tal-Kumitat Konġunt x/xxxx.”.

               (3)L-Anness 2 tal-Ftehim huwa emendat kif ġej:

               (a)L-Artikolu 1 huwa emendat kif ġej:

               (i)il-punt (a) huwa sostitwit b’dan li ġej:

               “(a) il-kontrolli tekniċi tal-vetturi bil-mutur u l-karrijiet tagħhom:

               —Id-Direttiva 2009/40/KE tal-Parlament Ewropew u tal-Kunsill tas-6 ta’ Mejju 2009 dwar testijiet tal-kondizzjoni ta’ vetturi u tal-karrijiet tagħhom għat-triq (ĠU L 141, 6.6.2009, p. 12) kif emendata l-aħħar bid-Direttiva tal-Kummissjoni 2010/48/UE tal-5 ta’ Lulju 2010 (ĠU L 173, 8.7.2010, p. 47) li tibqa’ tapplika sad-19 ta’ Mejju 2018;

               —Id-Direttiva 2014/45/UE tal-Parlament Ewropew u tal-Kunsill tat-3 ta’ April 2014 dwar testijiet perjodiċi tal-affidabbiltà stradali għal vetturi bil-mutur u t-trejlers tagħhom u li tħassar id-Direttiva 2009/40/KE (ĠU L 127, 29.4.2014, p. 51), li tibda tapplika mill-20 ta’ Mejju 2018;

               —Id-Direttiva 2000/30/KE tal-Parlament Ewropew u tal-Kunsill tas-6 ta’ Ġunju 2000 dwar l-ispezzjoni teknika tal-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq (ĠU L 203, 10.8.2000, p. 1) kif emendata l-aħħar bid-Direttiva tal-Kummissjoni 2010/47/UE tal-5 ta’ Lulju 2010 (ĠU L 173, 8.7.2010, p. 33) li tibqa’ tapplika sad-19 ta’ Mejju 2018;

               —Id-Direttiva 2014/47/UE tal-Parlament Ewropew u tal-Kunsill tat-3 ta’ April 2014 dwar l-ispezzjonijiet tekniċi waqt it-traġitt tal-affidabilità stradali ta’ vetturi kummerċjali li jiċċirkolaw fl- Unjoni u li jirrevoka d-Direttiva 2000/30/KE (ĠU L 127, 29.4.2014, p. 134), li tibda tapplika mill-20 ta’ Mejju 2018;”;

               (ii)il-punt (c) huwa sostitwit b’dan li ġej:

               “(c) id-dimensjonijiet massimi u l-piżijiet massimi:

               —Id-Direttiva tal-Kunsill 96/53/KE tal-25 ta’ Lulju 1996 li tistabbilixxi għal ċerti vetturi tat-triq li jiċċirkolaw fi ħdan il-Komunità d-dimensjonijiet massimi awtorizzati fit-traffiku nazzjonali u internazzjonali u l-piżijiet massimi awtorizzati fit-traffiku internazzjonali (ĠU L 235, 17.9.1996, p. 59), kif emendata l-aħħar bid-Direttiva (UE) 2015/719 tal-Parlament Ewropew u tal-Kunsill tad-29 ta’ April 2015 (ĠU L 115, 6.5.2015, p. 1);

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               —Ir-Regolament tal-Kummissjoni (UE) Nru 1230/2012 tat-12 ta’ Diċembru 2012 li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar rekwiżiti għall-approvazzjoni tat-tip għall-mases u d-dimensjonijiet tal-vetturi bil-mutur u t-trejlers tagħhom u li jemenda d-Direttiva 2007/46/KE tal-Parlament Ewropew u tal-Kunsill (ĠU L 353, 21.12.2012, p. 31);”;

               (iii)il-punt (d) huwa sostitwit b’dan li ġej:

               “(d) it-tagħmir ta’ reġistrazzjoni fit-trasport bit-triq:

               —Ir-Regolament tal-Kunsill (KEE) Nru 3821/85 tal-20 ta’ Diċembru 1985 dwar apparat ta’ reġistrazzjoni għat-trasport bit-triq (ĠU L 370, 31.12.1985, p. 8), kif emendat l-aħħar bir-Regolament tal-Kummissjoni (UE) Nru 1161/2014 tat-30 ta’ Ottubru 2014 (ĠU L 311, 31.10.2014, p. 19), jew regoli ekwivalenti stabbiliti fil-Ftehim AETR inklużi l-Protokolli tiegħu, li għandhom japplikaw sakemm jibda japplika r-Regolament (UE) Nru 165/2014 tal-Parlament Ewropew u tal-Kunsill tal-4 ta’ Frar 2014 (ĠU L 60, 28.2.2014, p. 1).

               Minflok ir-Regolament (KEE) Nru 3821/85, jistgħu jiġu applikati regoli ekwivalenti tal-Ftehim AETR inklużi l-Protokolli tiegħu;

               —Ir-Regolament (UE) Nru 165/2014 tal-Parlament Ewropew u tal-Kunsill tal-4 ta’ Frar 2014 dwar takografi fit-trasport bit-triq, li jħassar ir-Regolament tal-Kunsill (KEE) Nru 3821/85 dwar apparat ta’ reġistrazzjoni għat-trasport bit-triq u li jemenda r-Regolament (KE) Nru 561/2006 tal-Parlament Ewropew u tal-Kunsill dwar l-armonizzazzjoni ta’ ċerta leġiżlazzjoni soċjali li għandha x’taqsam mat-trasport bit-triq (ĠU L 60, 28.2.2014, p. 1), li jibda japplika mid-data meta l-atti ta’ implimentazzjoni msemmija fl-Artikolu 46 tiegħu jsiru applikabbli.

               Minflok ir-Regolament (UE) Nru 165/2014, jistgħu jiġu applikati r-regoli applikabbli tal-Ftehim AETR, inklużi l-Protokolli tiegħu, mingħajr preġudizzju għall-Artikolu 13 tal-Ftehim AETR.”.

               (b)L-Artikolu 2 huwa emendat kif ġej:

               (i)l-intestaturi u r-referenzi bejn l-ewwel paragrafu u t-tabella huma sostitwiti b’dan li ġej:

               “L-emissjonijiet tal-egżost:

               —Ir-Regolament (KE) Nru 715/2007 tal-Parlament Ewropew u tal-Kunsill tal-20 ta’ Ġunju 2007 dwar l-approvazzjoni tat-tip ta’ vetturi bil-mutur fir-rigward ta’ l-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għal informazzjoni dwar it-tiswija u l-manutenzjoni tal-vetturi (ĠU L 171, 29.6.2007, p. 1), kif emendat l-aħħar bir-Regolament tal-Kummissjoni (UE) Nru 459/2012 tad-29 ta’ Mejju 2012, (ĠU L 142, 1.6.2012, p.16);

               —Ir-Regolament (KE) Nru 595/2009 tal-Parlament Ewropew u tal-Kunsill tat-18 ta’ Ġunju 2009 dwar l-approvazzjoni tat-tip ta’ vetturi bil-mutur u magni rigward l-emissjonijiet minn vetturi heavy-duty (Euro VI) u dwar l-aċċess għal informazzjoni dwar it-tiswija u l-manutenzjoni tal-vetturi u li jemenda r-Regolament (KE) Nru 715/2007 u d-Direttiva 2007/46/KE u li jħassar id-Direttivi 80/1269/KEE, 2005/55/KE u 2005/78/KE ( ĠU L 188, 18.7.2009, p. 1), kif emendat bir-Regolament tal-Kummissjoni (UE) Nru 133/2014 tal-31 ta’ Jannar 2014 (ĠU L 47, 18.2.2014, p. 1);

               L-emissjonijiet tal-ħoss:

               —Id-Direttiva tal-Kunsill 70/157/KEE tas-6 ta’ Frar 1970 dwar l-approssimazzjoni tal-liġijiet tal-Istati Membri li jirrigwardjaw il-livell permissibbli tal-ħoss u tas-sistema tal-exhaust tal-vetturi bil-mutur (ĠU L 42, 23.2.1970, p. 16), kif emendata l-aħħar bid-Direttiva tal-Kunsill 2013/15/UE tat-13 ta’ Mejju 2013 (ĠU L 158, 10.6.2013, p. 172), li tibqa’ tapplika sat-30 ta’ Ġunju 2027 skont l-Artikolu 14 tar-Regolament (UE) Nru 540/2014 tal-Parlament Ewropew u tal-Kunsill tas-16 ta’ April 2014;

               —Ir-Regolament (UE) Nru 540/2014 tal-Parlament Ewropew u tal-Kunsill tas-16 ta’ April 2014 dwar il-livell ta’ ħoss tal-vetturi bil-mutur u s-sostituzzjoni tas-sistemi tas-sajlenser, u li jemenda d-Direttiva 2007/46/KE u li jħassar id-Direttiva 70/157/KEE (ĠU L 158, 27.5.2014, p. 131), li japplika, skont l-Artikolu 15 tiegħu, mill-1 ta’ Lulju 2016, l-1 ta’ Lulju 2019 u l-1 ta’ Lulju 2027;

               L-apparat tal-brejkijiet:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               It-tajers:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               L-apparat tad-dawl u tas-sinjali bid-dawl:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               It-tank tal-fjuwil:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               Il-mirja retroviżuri:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               Iċ-ċintorini tas-sigurtà — Installazzjoni:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               Iċ-ċintorini tas-sigurtà — Ankraġġi għaċ-ċintorini tas-sigurtà:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               Is-sits:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               Il-kostruzzjoni interna (prevenzjoni tar-riskju tat-tixrid tan-nar):

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               Kif inhuma rranġati minn ġewwa (il-ħruġ ta’ emerġenza, l-aċċessibbiltà, id-dimensjoni tas-sits, ir-reżistenza tas-sovrastruttura, eċċ.):

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               Sistemi avvanzati għall-ibbrejkjar ta’ emerġenza:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               —Ir-Regolament tal-Kummissjoni (UE) Nru 347/2012 tas-16 ta’ April 2012 li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar ir-rekwiżiti għall-approvazzjoni tat-tip għal ċerti kategoriji ta’ vetturi bil-mutur fir-rigward ta’ sistemi avvanzati għal ibbrejkjar f’emerġenza (ĠU L 109, 21.4.2012, p. 1), kif emendat l-aħħar bir-Regolament tal-Kummissjoni (UE) 2015/562 tat-8 ta’ April 2015 (ĠU L 93, 9.4.2015, p. 35);

               Sistema ta’ twissija ta’ ħruġ mill-karreġġata:

               —Ir-Regolament (KE) Nru 661/2009 tal-Parlament Ewropew u tal-Kunsill tat-13 ta’ Lulju 2009 dwar rekwiżiti għall-approvazzjoni tat-tip għas-sikurezza ġenerali tal-vetturi bil-mutur, it-trejlers tagħhom, u s-sistemi, il-komponenti u l-unitajiet tekniċi separati destinati għalihom (ĠU L 200, 31.7.2009, p.1), kif emendat l-aħħar bir-Regolament tal-Kummissjoni (UE) 2015/166 tat-3 ta’ Frar 2015 (ĠU L 28, 4.2.2015, p. 3);

               —Ir-Regolament tal-Kummissjoni (UE) Nru 351/2012 tat-23 ta’ April 2012 li jimplimenta r-Regolament (KE) Nru 661/2009 tal-Parlament Ewropew u tal-Kunsill dwar ir-rekwiżiti għall-approvazzjoni tat-tip għall-installazzjoni ta’ sistemi ta’ indikazzjoni ta’ ħruġ mill-karreġġata f’vetturi bil-mutur (ĠU L 110, 24.4.2012, p. 18).”;

               (ii)it-tabella hija sostitwita bit-tabella li ġejja:

                        “Intestatura

                        Regolament NU-KEE

                        (il-verżjoni l-aktar reċenti applikabbli tagħha)

                        Att tal-Unjoni

                        Emissjonijiet tal-egżost

                        49

                        Ir-Regolament (KE) Nru 715/2007 kif emendat l-aħħar bir-Regolament (UE) Nru 459/2012.

                        Ir-Regolament (KE) Nru 595/2009 kif emendat l-aħħar bir-Regolament (UE) Nru 133/2014.

                        L-emissjonijiet tal-ħoss

                        51

                        Id-Direttiva 70/157/KEE, kif emendata l-aħħar bid-Direttiva tal-Kunsill 2013/15/UE, li tibqa’ tapplika sat-30 ta’ Ġunju 2027 skont l-Artikolu 14 tar-Regolament (UE) Nru 540/2014;

                        Ir-Regolament (UE) Nru 540/2014, li f’konformità mal-Artikolu 15 tiegħu japplika mill-1 ta’ Lulju 2016, l-1 ta’ Lulju 2019 u l-1 ta’ Lulju 2027.

                        Apparat tal-ibbrejkjar

                        13

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Tajers

                        54

                        117

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Tidwil u l-apparat għas-sinjalar bid-dawl

                        48

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Tank tal-fjuwil

                        34

                        58

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Mirja retroviżuri

                        46

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Ċintorini tas-sigurtà — Installazzjoni

                        16

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Ankraġġi taċ-ċinturini tas-sigurtà

                        14

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Sits

                        17

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Kostruzzjoni interna (prevenzjoni tar-riskju ta’ tixrid tan-nar)

                        118

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Kif inhuma rranġati fuq ġewwa (il-ħruġ ta’ emerġenza, l-aċċessibbiltà, id-dimensjoni tas-sits, ir-reżistenza tas-sovrastruttura, eċċ.)

                        66

                        107

                        Ir-Regolament (KE) Nru 661/2009, kif emendat l-aħħar bir-Regolament (UE) 2015/166.

                        Sistemi avvanzati għall-ibbrejkjar ta’ emerġenza

                        131

                        Ir-Regolament (KE) Nru 661/2009, kif emendat l-aħħar bir-Regolament (UE) Nru 2015/166;

                        Ir-Regolament tal-Kummissjoni (UE) Nru 347/2012, kif emendat l-aħħar bir-Regolament tal-Kummissjoni (UE) 2015/562.

                        Sistema ta’ twissija ta’ ħruġ mill-karreġġata

                        130

                        Ir-Regolament (KE) Nru 661/2009, kif emendat l-aħħar bir-Regolament (UE) Nru 2015/166;

                        Ir-Regolament tal-Kummissjoni (UE) Nru 351/2012.”.

               (4)Fl-Anness 3 tal-Ftehim, it-test tan-nota f’qiegħ il-paġna huwa sostitwit b’dan li ġej:

               “L-Albanija (AL), l-Awstrija (A), il-Belġju (B), il-Bożnija-Ħerzegovina (BIH), il-Bulgarija (BG), Ċipru (CY), id-Danimarka (DK), l-Estonja (EST), il-Finlandja (FIN), Franza (F), il-Ġermanja (D), il-Greċja (GR), l-Irlanda (IRL), l-Italja (I), l-Iżvezja (S), il-Kroazja (HR), il-Latvja (LV), il-Litwanja (LT), il-Lussemburgu (L), l-Eks-Repubblika Jugoslava tal-Maċedonja (MK), Malta (MT), ir-Repubblika tal-Moldova (MD), il-Montenegro (ME), in-Netherlands (NL), il-Polonja (PL), il-Portugall (P), ir-Renju Unit (UK), ir-Repubblika Ċeka (CZ), ir-Repubblika Slovakka (SK), ir-Rumanija (RO), is-Slovenja (SLO), Spanja (E), it-Turkija (TR), l-Ukrajna (UA), l-Ungerija (H), iridu jimtlew.”.

               (5)Fl-Anness 5 tal-Ftehim, it-test tan-nota f’qiegħ il-paġna huwa sostitwit b’dan li ġej:

               “L-Albanija (AL), l-Awstrija (A), il-Belġju (B), il-Bożnija-Ħerzegovina (BIH), il-Bulgarija (BG), Ċipru (CY), id-Danimarka (DK), l-Estonja (EST), il-Finlandja (FIN), Franza (F), il-Ġermanja (D), il-Greċja (GR), l-Irlanda (IRL), l-Italja (I), l-Iżvezja (S), il-Kroazja (HR), il-Latvja (LV), il-Litwanja (LT), il-Lussemburgu (L), l-Eks-Repubblika Jugoslava tal-Maċedonja (MK), Malta (MT), ir-Repubblika tal-Moldova (MD), il-Montenegro (ME), in-Netherlands (NL), il-Polonja (PL), il-Portugall (P), ir-Renju Unit (UK), ir-Repubblika Ċeka (CZ), ir-Repubblika Slovakka (SK), ir-Rumanija (RO), is-Slovenja (SLO), Spanja (E), it-Turkija (TR), l-Ukrajna (UA), l-Ungerija (H), iridu jimtlew.”.

               (6)Il-“Mudell ta’ Dikjarazzjoni li għandha ssir mill-Partijiet għall-Interbus rigward l-Artikolu 4 u l-Anness 1” mehmuż mal-Ftehim isir l-Anness 6 tal-Ftehim. It-termini li jinsabu fih huma emendati kif ġej:

               (a)fil-paragrafu 1 in-numru tal-paragrafu jitħassar u l-frażi introduttorja hija sostitwita b’dan li ġej:

               “L-erba’ kundizzjonijiet stabbiliti fil-Kapitolu I tar-Regolament (KE) Nru 1071/2009 tal-Parlament Ewropew u tal-Kunsill tal-21 ta’ Ottubru 2009 li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta’ operatur tat-trasport bit-triq u li jħassar id-Direttiva tal-Kunsill 96/26/KE (ĠU L 300, 14.11.2009, p. 51).”.

               (b)il-paragrafu 2 jitħassar.

               (7)L-Anness 7 li ġej jiżdied mal-Ftehim:

               “Anness 7

               “Mudell ta’ Dikjarazzjoni tal-Partijiet Kontraenti Interbus rigward l-Artikolu 7 tar-Regolament (UE) Nru 181/2011 tal-Parlament Ewropew u tal-Kunsill tas-16 ta’ Frar 2011 dwar id-drittijiet tal-passiġġieri fit-trasport bix-xarabank u bil-kowċ u li jemenda r-Regolament (KE) Nru 2006/2004 (ĠU L 55, 28.2.2011, p. 1)

               (għandu jsir mhux aktar tard minn xahrejn wara l-adozzjoni tad-Deċiżjoni Nru x/xxxx tal-Kumitat Konġunt stabbilit bil-Ftehim Interbus)

               DIKJARAZZJONI MINN …………………...………………… (Isem il-Parti Kontraenti)

               1.
                     Sa fejn hu kkonċernat l-Artikolu 7 tar-Regolament (UE) Nru 181/2011, il-leġiżlazzjoni nazzjonali eżistenti tad-dikjarant tistabbilixxi l-limiti massimi li ġejjin għal kumpens għall-mewt, inklużi spejjeż raġonevoli tal-funeral, jew għal korriment personali kif ukoll għal telf ta’ bagalji jew għal ħsara lill-bagalji minħabba aċċidenti li jirriżultaw mill-użu tax-xarabank jew tal-kowċ, ta’ mhux inqas minn:

               -- EUR …………………….. (jew l-ekwivalenti fil-munita nazzjonali) għal kull passiġġier;

               -- EUR ………………..…… (jew l-ekwivalenti fil-munita nazzjonali) għal kull unità ta’ bagalji.

               2.
                     Il-leġiżlazzjoni eżistenti nazzjonali attwali tad-dikjarant tipprevedi li, f’każ ta’ ħsara lil siġġu tar-roti, lil apparat ieħor għall-mobbiltà jew lil tagħmir ieħor ta’ assistenza, l-ammont ta’ kumpens huwa l-istess bħal dak tal-ispiża għas-sostituzzjoni jew għat-tiswija tal-apparat mitluf jew li tkun saritlu ħsara?

               IVA □ LE □

               3.
                     Huwa ppjanat li l-ammonti finanzjarji stipulati fl-Artikolu 7(2) tar-Regolament (UE) Nru 181/2011 kif ukoll il-kumpens f’każ ta’ ħsara lil siġġu tar-roti, lil apparat ieħor għall-mobbiltà jew lil tagħmir ieħor ta’ assistenza, se jiġu adattati mid-dikjarant għar-rekwiżiti tar-Regolament sa ……………………………….. (id-data, ta’ mhux aktar tard minn tliet snin wara d-dħul fis-seħħ tad-Deċiżjoni Nru x/xxxx tal-Kumitat Konġunt skont il-Ftehim Interbus jew, skont il-każ, mhux aktar tard minn tliet snin mid-data tar-ratifika tal-Ftehim Interbus minn Parti Kontraenti ġdida).”.

                     (1)

                        In-numru u s-sena tad-Deċiżjoni tal-Kumitat Konġunt li jmiss huma ppreżentati bħala “x/xxxx”. Qabel, in-numru u s-sena kienu “1/2016”.

                     (2)

                        ĠU L 321, 26.11.2002, p. 13.

                     (3)

                        Id-Deċiżjoni Nru 1/2011 tal-Kumitat Konġunt stabbilit taħt il-Ftehim Interbus dwar it-trasport internazzjonali okkażjonali tal-passiġġieri bil-kowċ u bix-xarabank tal-11 ta’ Novembru 2011 li tadotta r-regoli ta’ proċedura tiegħu u li tadatta l-Anness 1 għall-Ftehim rigward il-kondizzjonijiet li japplikaw għall-operaturi tat-trasport bit-triq tal-passiġġieri, l-Anness 2 għall-Ftehim li jikkonċerna l-istandards tekniċi li japplikaw għax-xarabankijiet u l-kowċijiet u r-rekwiżiti li jikkonċernaw id-dispożizzjonijiet soċjali msemmijin fl-Artikolu 8 tal-Ftehim (2012/25/UE) (ĠU L 8, 12.1.2012, p. 38).

                     (4)

                        Ir-Rakkomandazzjoni Nru 1/2011 tal-Kumitat Konġunt stabbilit taħt il-ftehim interbus dwar it-trasport internazzjonali okkażjonali tal-passiġġieri bil-kowċ u bix-xarabank tal-11 ta’ Novembru 2011 li tikkonċerna l-użu ta’ rapport tekniku għall-kowċijiet u x-xarabankijiet bil-ħsieb li jiġi ffaċilitat il-monitoraġġ tad-dispożizzjonijiet tal-Artikoli 1 u 2 tal-Anness 2 għall-Ftehim (ĠU L 8, 12.1.2012, p. 46).

                     (5)

                        L-adattament tal-atti jqis il-miżuri l-ġodda adottati mill-Unjoni Ewropea sal-31 ta’ Diċembru 2015.